Сонечнае цяпло жыцця, прыроды, людзей вакол – цэнтральны матыў творчасці Наталлі Табушавай, якая працуе ў эмацыйнай, экспрэсіўнай манеры. Святлом і ззяннем пранізаны простыя прадметы. Садавіна, хлеб, кветкі на карцінах адушаўлёны і жывуць сваім жыццём. Людзі на партрэтах, усміхаючыся гледачу, хаваюць у вачах сваю казку. Усё гэта свет людзей, які змяняе адзенне стагоддзяў, але са старажытных часоў застаецца нязменным.